ทองคำปิดร่วง 7.7 ดอลลาร์
สัญญาทองคำตลาดนิวยอร์กปิดร่วงลง 7.7 ดอลลาร์ แรงขายทำกำไรฉุด
3 ต.ค. 2555

สัญญาทองคำตลาดนิวยอร์กปิดร่วงลง 7.7 ดอลลาร์ แรงขายทำกำไรฉุด
สัญญาทองคำตลาด COMEX (Commodity Exchange) ส่งมอบเดือนธ.ค.ร่วงลง 7.7 ดอลลาร์ หรือ 0.43% ปิดที่ 1,775.6 ดอลลาร์/ออนซ์ 
สัญญาทองคำร่วงลงเนื่องจากนักลงทุนเทขายทำกำไรหลังจากที่ทองคำทะยานขึ้นเป็นเวลาหลายวันก่อนหน้านี้ อันเนื่องจากจากเฟดประกาศใช้นโยบายผ่อนคลายเชิงปริมาณรอบที่ 3 หรือ QE3 ด้วยการเข้าซื้อพันธบัตรของรัฐบาล และหลังจากที่นายชาร์ลส์ อีแวนส์ ประธานเฟดสาขาชิคาโกกล่าวกับสถานีโทรทัศน์ซีเอ็นบีซีว่า มีแนวโน้มที่เฟดจะขยายระยะเวลาดำเนินโครงการซื้อพันธบัตรรอบใหม่ที่เพิ่งประกาศใช้เมื่อเดือนที่แล้ว ออกไปจนถึงปี 2556 
ทั้งนี้ มาตรการผ่อนคลายทางการเงินดังกล่าวดึงดูดให้นักลงทุนเข้าซื้อโลหะมีค่า เพราะวิตกว่ามาตรการเหล่านี้อาจทำให้มูลค่าของเงินลดลง นอกจากนี้ นักลงทุนมักใช้ทองเป็นตัวปกป้องความเสี่ยงจากเงินเฟ้อซึ่งมีแนวโน้มว่าจะเกิดขึ้นจากมาตรการผ่อนคลายทางการเงินต่างๆ